Diari Oficial de la Generalitat Valenciana


Sumari del DOGV 5426, del 11-01-2007 (2007/79)

Informació pública de l'alternativa tècnica del PAI de la UA 18 del PGOU de Benicarló.
--------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/79


Data del document
:   03-01-2007

Organisme emissor
:   Mecano del Mediterraneo, SL

Tipus de document
:   Informació Pública

Descriptors 

:   * Benicarló
    * pla d'urbanisme
    * administració local

El Ple de l'Ajuntament de Benicarló, mitjançant un acord de data 28 de juny del 2006, va aprovar l'inici de concurs a través de gestió indirecta i les bases particulars que han de regir-lo per al desenvolupament d'un programa d'actuació integrada en la unitat d'execució número 18 del Pla General d'Ordenació Urbana de Benicarló, que es va publicar en el DOGV el dia 26 d'octubre del 2006.  
En conseqüència, la mercantil Mecano del Mediterráneo, SL, en virtut de les facultats que li conferix l'article 292 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística en referència a l'article 132 i següents de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica del programa d'actuació integrada de la unitat d'actuació UA 18 del Pla General d'Ordenació Urbana de Benicarló, que conté el pla de reforma interior de millora i projecte d'urbanització de la dita unitat d'execució.  
La dita alternativa tècnica es troba protocol·litzada en acta notarial amb el número 2.355 del seu protocol en la notaria de Luis Alberto Terrón Manrique, sítia a Benicarló (Castelló), plaça Sant Bartomeu, 10, 2a A. -12424. Se n'ha depositat una còpia en l'Ajuntament de Benicarló.  
Es fa constar, en aplicació de l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, que, durant el termini d'un mes a comptar des de l'endemà de la publicació del present anunci en el Diari Oficial de la Generalitat, qualsevol persona podrà comparéixer en horari d'atenció al públic (de 09.00 a 14.00 hores de dilluns a divendres i de 17.00 a 20.00 els dimarts, dijous i divendres) en la notaria de Luis Alberto Terrón Manrique, així com en l'Ajuntament de Benicarló, en horari d'atenció al públic, per a obtindre informació pels procediments legals sobre els documents protocol·litzats a fi d'al·legar allò que corresponga si és el cas.  
Es fa constar que s'han practicat les notificacions als titulars cadastrals dels terrenys de conformitat amb el que establix la legislació vigent, si bé el present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació esta no haja sigut possible, així com per a esmenar qualsevol defecte en què s'haja pogut incórrer en l'esmentada notificació.  
Cosa que se'ls comunica per mitjà del present avís als efectes oportuns.  
José María Ganzenmuller Roig  
Carmen Sánchez Sarmiento  
Ébano Peñíscola, SL  
Benicarló, 3 de gener de 2007.- Per Mecano del Mediterráneo, SL: Juan Cano Forrat.